**2/2018.**

**JEGYZŐKÖNYV**

*Üllés Nagyközségi Önkormányzat Képviselő-testülete Ügyrendi Bizottsága*

*2018. május 22-i nyílt üléséről*

*Njt. nyilvántartási szám: /2018.*

*Njt-ben rögzítve: 2018. június*

**Mellékletek:**

1.)Meghívó

2.) Jelenléti ív

Üllés Nagyközségi Önkormányzat Képviselő-testülete Ügyrendi Bizottsága

2018. május 22-i nyílt ülésén meghozott

**H A T Á R O Z A T O K**

**8/2018.(V.22.)ÜB határozat**  4.o.

**Tárgy:** Az Ügyrendi Bizottság 2018. május 22-i nyílt ülésének napirendi pontjai

**9/2018.(V.22.)ÜB határozat**  5.o.

**Tárgy:** Az önkormányzat és szervei 2017. évi költségvetéséről és annak végrehajtásáról, a

 költségvetési gazdálkodás 2017. évi vitelének szabályairól szóló 2/2017.(II.15.)

 önkormányzati rendelete 3. sz. módosítása

**10/2018.(V.22.)ÜB határozat**  7.o.

**Tárgy:** Az önkormányzat és szervei 2017. évi költségvetéséről és annak végrehajtásáról, a

 költségvetési gazdálkodás 2017. évi vitelének szabályairól szóló 2/2017.(II.15.)

 önkormányzati rendelet (zárszámadás) végrehajtása

**11/2018.(V.22.)önkormányzati határozat**  7.o.

**Tárgy:** 2017. évi költségvetési maradvány felhasználása

**12/2018.(V.22.)ÜB határozat**  9.o.

**Tárgy**: Az önkormányzat és szervei 2018. évi költségvetéséről és annak végrehajtásáról, a

 költségvetési gazdálkodás 2018. évi vitelének szabályairól szóló 2/2018.(II.13.)önkormányzati rendelet 1. sz. módosítása

**Jegyzőkönyv**

Készült: az Üllés Nagyközségi Önkormányzat Képviselőtestülete Ügyrendi Bizottsága 2018. május 22-i nyílt ülésén.

Helye: Polgármesteri Hivatal, Tárgyaló

A képviselőtestület tagjai közül jelen vannak: Dudás János bizottság elnöke, Barna Dániel, Tóth András bizottság tagjai

Tanácskozási joggal jelen vannak: Nagy Attila Gyula polgármester, Dr. Borbás Zsuzsanna jegyző, Fáncsik Judit pénzügyi-gazdálkodási csoportvezető

Jegyzőkönyvvezető: Balogh Márta igazgatási előadó

Nagy Attila Gyula polgármester: köszönti az ülés résztvevőit.

A jelenléti ív alapján megállapítja, hogy a bizottság 3 tagjából 3 jelen van, a bizottsági ülést határozatképesnek nyilvánítja és azt megnyitja.

A jegyzőkönyv másik aláírójaként Tóth András bizottsági tagot, jegyzőkönyvvezetőnek Balogh Márta igazgatási előadót javasolja.

A Pénzügyi Bizottság a javaslattal egyhangúan egyetért.

Dudás János bizottság elnöke: javasolja a napirendek meghívó szerinti megtárgyalását, melyet szavazásra bocsát.

Az Ügyrendi Bizottság 3 igen szavazattal a javaslattal egyetért, és az alábbi határozatot hozza:

**8/2018.(V.22.)ÜB határozat**

**Tárgy:** Az Ügyrendi Bizottság 2018. május 22-i nyílt ülésének napirendi pontjai

**H A T Á R O Z A T**

Üllés Nagyközségi Önkormányzat Képviselőtestülete Ügyrendi Bizottsága 2018. május 22-i ülésének napirendjét az alábbiak szerint határozza meg:

**1.) Az önkormányzat és szervei 2017. évi költségvetéséről és annak végrehajtásáról, a**

 **költségvetési gazdálkodás 2017. évi vitelének szabályairól szóló 2/2017.(II.15.)**

 **önkormányzati rendelete 3. sz. módosítása**

 Előadó:Nagy Attila Gyula polgármester

**2) Az önkormányzat és szervei 2017. évi költségvetéséről és annak végrehajtásáról, a**

 **költségvetési gazdálkodás 2017. évi vitelének szabályairól szóló 2/2017.(II.15.)**

 **önkormányzati rendelet (zárszámadás) végrehajtása**

 Előadó:Nagy Attila Gyula polgármester

**3.)Az önkormányzat és szervei 2018. évi költségvetéséről és annak végrehajtásáról, a**

 **költségvetési gazdálkodás 2018. évi vitelének szabályairól szóló**

 **2/2018.(II.13.)önkormányzati rendelet 1. sz. módosítása**

 Előadó:Nagy Attila Gyula polgármester

Erről jegyzőkönyvi kivonaton értesül:

1) Dudás János bizottság tagja

**1.)Napirend**

**1.) Az önkormányzat és szervei 2017. évi költségvetéséről és annak végrehajtásáról, a költségvetési gazdálkodás 2017. évi vitelének szabályairól szóló 2/2017.(II.15.) önkormányzati rendelete 3. sz. módosítása**

 Előadó:Nagy Attila Gyula polgármester

Dudás János bizottság elnöke: átadja a szót Dr. Borbás Zsuzsanna jegyzőnek, ismertesse a rendeletalkotás hátterét.

Dr. Borbás Zsuzsanna jegyző: a zárszámadási rendelet-tervezet elfogadása előtt a 2017. évi költségvetési rendeletüket 2017. december 31-i állapot szerint szükséges módosítani, hogy a kötelező, szükséges átvezetéseket megtegyék.

Dudás János bizottság elnöke: javasolja a 2017. évi költségvetési rendelet 3. sz. módosítását célzó rendelet-tervezet elfogadása támogatását, melyet szavazásra bocsát.

Az Ügyrendi Bizottság 3 igen szavazattal a javaslattal egyetért, és az alábbi határozatot hozza:

**9/2018.(V.22.)ÜB határozat**

**Tárgy:** Az önkormányzat és szervei 2017. évi költségvetéséről és annak végrehajtásáról, a

 költségvetési gazdálkodás 2017. évi vitelének szabályairól szóló 2/2017.(II.15.)

 önkormányzati rendelete 3. sz. módosítása

**H A T Á R O Z A T**

Az Ügyrendi Bizottság Az önkormányzat és szervei 2017. évi költségvetéséről és annak végrehajtásáról, a költségvetési gazdálkodás 2017. évi vitelének szabályairól szóló 2/2017.(II.15.) önkormányzati rendelet 3. sz. – melléklet szerinti – módosítása elfogadását javasolja.

Erről jegyzőkönyvi kivonaton értesül:

1) Dudás János bizottság tagja

**2.)Napirend**

**Az önkormányzat és szervei 2017. évi költségvetéséről és annak végrehajtásáról, a költségvetési gazdálkodás 2017. évi vitelének szabályairól szóló 2/2017.(II.15.)**

**önkormányzati rendelet (zárszámadás) végrehajtása**

Előadó:Nagy Attila Gyula polgármester

Dudás János bizottság elnöke: megkapták az előterjesztést. A zárszámadási rendelet ismertetésére Dr. Borbás Zsuzsanna, jegyzőt.

Dr. Borbás Zsuzsanna jegyző: az Áht szerint május 31-ig meg kell alkotni a zárszámadási rendeletet, melyben – részletezve az intézmények adatait - az előző év teljesítését foglalták bele. A takarékos gazdálkodásnak köszönhetően rendelkezni lehet és kell a pénzmaradvány felosztásáról, melyet külön határozattal kell elfogadni.

A korábban megküldött anyaghoz képest a rendelet 1. és 4. §-ában javítás történt. A pontosított anyag a bizottsági tagoknak kiosztásra került. Az 1. §-ban a javított kiadási főösszeg 709.619.186 Ft, a 4. §-ban javított szófordulat: „82 főben határozta meg”.

A pénzmaradvány összege 438.196.016 Ft a pénzmaradvány kötelezettségvállalással terhelt összege 410.094.608 Ft, ez az idei költségvetésben betervezésre került. A szabad pénzmaradvány intézményenként bontva összesen 7.914.680 Ft.

Dudás János bizottság elnöke: a bevételi és kiadási főösszeg közötti különbség a pénzmaradvány.

A különbség első látásra hatalmas, de a maradvány „felcímkézett. Ha jó érti a szabadon tervezhető összeg közel 8 millió Ft. A takarékos gazdálkodásért az egész csapatot – a polgármesteri hivatal dolgozóit, az intézményvezetőket, a polgármestert - dicséret illeti meg.

Tóth András bizottság tagja: szabad felhasználású pénzmaradvány összegeként a második félévben ő 28 millió Ft-ra emlékezett.

Fáncsik Judit pénzügyi-gazdálkodási csoportvezető: nem, az önkormányzatnál 435.000.455 Ft volt a pénzmaradvány, melyből kötelezettségvállalással terhelt 410 millió Ft. A költségvetésben a fennmaradó 25 millió Ft-ból már 20.186.000 Ft-ot beterveztek, ezért csak az 5.194.000 Ft, ami szabad pénzmaradványként felhasználható.

Nagy Attila Gyula polgármester: a takarékosság, a szigorú gazdálkodás mindig is jellemző volt az önkormányzatra. Mindig reálisan, a tényleges adatokkal terveztek. Üllés szerencsés gazdasági helyzetben van, de kellenenek hozzá a megfelelő személyes döntések is, amit intézményvezetőként hoznak, a gyors visszacsatolású ellenőrzési módok, pl. 25.000 Ft feletti vásárlást előzetesen az önkormányzat vezetőjével engedélyeztetni kell.

Megjegyzi, ahogy telik az idő a jegyző, illetve a pénzügyi-gazdálkodási csoportvezető egyre jobb munkát hoz be a testület elé.

Dudás János bizottság elnöke: a kisebb településeket – akár jogilag, akár pénzügyileg - sokkal jobban ellenőrzik a szakhatóságok, hatóságok, mint egy nagyobb várost.

Üllésen a racionalitás mindig is jelen volt, a jó gazda gondosságával bántak a pénzeszközeikkel. Egy nagyon komoly háttérmunkával jól előkészített anyagok kerülnek eléjük.

Javasolja az előterjesztésben szereplő rendelet megalkotását, melyet szavazásra bocsát.

Az Ügyrendi Bizottság 3 igen szavazattal a javaslattal egyetért, és az alábbi határozatot hozza:

**10/2018.(V.22.)ÜB határozat**

**Tárgy:** Az önkormányzat és szervei 2017. évi költségvetéséről és annak végrehajtásáról, a

 költségvetési gazdálkodás 2017. évi vitelének szabályairól szóló 2/2017.(II.15.)

 önkormányzati rendelet (zárszámadás) végrehajtása

**H A T Á R O Z A T**

Az Ügyrendi Bizottság Az önkormányzat és szervei 2017. évi költségvetéséről és annak végrehajtásáról, a költségvetési gazdálkodás 2017. évi vitelének szabályairól szóló 2/2017.(II.15.)

önkormányzati rendelet (zárszámadás) végrehajtásatárgyú rendelet – melléklet szerinti megalkotását támogatja.

Erről jegyzőkönyvi kivonaton értesül:

1. Dudás János bizottság tagja

Dr. Borbás Zsuzsanna jegyző: a pénzmaradvány felhasználásáról szóló határozati javaslatot is el kell fogadni.

Dudás János bizottság elnöke: javasolja a 2017. évi költségvetési maradvány felhasználásáról szóló határozati javaslat elfogadását, melyet szavazásra bocsát.

Az Ügyrendi Bizottság 3 igen szavazattal a javaslattal egyetért, és az alábbi határozatot hozza:

**11/2018.(V.22.)önkormányzati határozat**

**Tárgy:** 2017. évi költségvetési maradvány felhasználása

**HATÁROZAT**

Üllés Nagyközségi Önkormányzat Képviselő- testülete az önkormányzat és intézményei 2017. évi maradvány felhasználását az alábbiak szerint fogadja el:

adatok forintban

|  |  |  |  |  |  |  |
| --- | --- | --- | --- | --- | --- | --- |
| Intéz-mény | Maradvány | Kötváll. terhelt | Kötváll. nem terhelt | Kötváll. nem terhelt marad-vány jóváha-gyása | 2017 évi költség-vetésben tervezve | Kötváll. nem terhelt maradvány felosztása |
| Működési | Fejlesz-tési |
| Üllés NagyközségiÖnkormány-zat | 435 455 227 | 410 094 608 | 25 360 619 | 25 360 619 | 20 186 728 | 5 173 891 |  |
| PolgármesteriHivatal | 1 062 205 | - | 1 062 205 | 1 062 205 | - | 1 062 205 |  |
| ÖnkormányzatiKonyha | 586 800 | - | 586 800 | 586 800 | - | 586 800 |  |
| DérynéKulturálisKözpont | 572 935 | - | 572 935 | 572 935 | - | 572 935  |  |
| CsigabigaÓvoda ésBölcsőde | 518 849 | - | 518 849 | 518 849 | - | 518 849 |  |
| **Összesen:** | **438 196 016** | **410 094 608** | **28 101 408** | **28 101 408** | **20 186 728** | **7 914 680** |  |

**Határidő:** azonnal

**Felelős:** polgármester

Erről jegyzőkönyvi kivonaton értesítést kap:

1)Nagy Attila Gyula polgármester

2) Fáncsik Judit pénzügyi-gazdálkodási csoportvezető

3) Irattár

**3.)Napirend**

**Az önkormányzat és szervei 2018. évi költségvetéséről és annak végrehajtásáról, a költségvetési gazdálkodás 2018. évi vitelének szabályairól szóló 2/2018.(II.13.)önkormányzati rendelet 1. sz. módosítása**

Előadó:Nagy Attila Gyula polgármester

Dudás János bizottság elnöke: átadja a szót Dr. Borbás Zsuzsanna jegyzőnek, ismertesse a módosítás indokait.

Dr. Borbás Zsuzsanna jegyző: a költségvetési rendelet egyik módosítását egy kisebb elírás indokolja. A költségvetési rendelet 10. sz. mellékletében tervezték be felhalmozási céltartalékként az 1 500 000 Ft-ot a közművelődési érdekeltségnövelő pályázathoz. Egy szó azonban elírásra került a mellékletben. „Könyvtári érdekeltségnövelő”-ként került feltüntetésre, míg helyesen „ Közművelődési érdekeltségnövelő”-ként kellett volna feltüntetni.

A másik módosítási indokot az időközbeni testületi döntések átvezetése adja. Így pl. az Egészségház felújítása projekthez a költségvetési tartalék terhére plusz 3 millió Ft-ot kellett biztosítani, melynek átvezetése ezúton történik meg. Módosítani szükséges továbbá a rendeletet az időközben beérkezett többletbevételek átvezetése miatt.

Dudás János bizottság elnöke: annak mindig örül, ha a beérkező bevételek miatt kell módosítani a költségvetési rendeletet.

Kérdés, észrevétel van-e? Amennyiben nincs, úgy az előterjesztés szerint javasolja a rendelet módosítását, melyet szavazásra bocsát.

Az Ügyrendi Bizottság 3 igen szavazattal a javaslattal egyetért, és az alábbi határozatot hozza:

**12/2018.(V.22.)ÜB határozat**

**Tárgy**: Az önkormányzat és szervei 2018. évi költségvetéséről és annak végrehajtásáról, a

 költségvetési gazdálkodás 2018. évi vitelének szabályairól szóló 2/2018.(II.13.)önkormányzati rendelet 1. sz. módosítása

**H A T Á R O Z A T**

Az Ügyrendi Bizottság Az önkormányzat és szervei 2018. évi költségvetéséről és annak végrehajtásáról, a költségvetési gazdálkodás 2018. évi vitelének szabályairól szóló 2/2018.(II.13.)önkormányzati rendelet 1. sz. módosításamelléklet szerinti elfogadását támogatja.

Erről jegyzőkönyvi kivonaton értesül:

1) Dudás János bizottság tagja

*(Fáncsik Judit pénzügyi-gazdálkodási ügyintéző távozik az ülésteremből)*

Dr. Borbás Zsuzsanna jegyző: az Ügyrendi Bizottság elnöke az áprilisi testületi ülésen felvetett kérése, miszerint az üllési kormányablakban is legyen lehetőség földhasználati bejelentést tenni, a megvalósítás szakában van - május 1-jétől ez a szolgáltatás már elérhető helyben is.

Dudás János bizottság elnöke: érdemes volt a kérését előadnia. Számára azért volt a helyzet érthetetlen, mert földhasználati lapot lehetett kérni, ill. egyéb földdel kapcsolatos ügyintézés is folyt, de földhasználati bejelentést nem intéztek.

Kéri, a lakosságot értesítsék erről az új szolgáltatásról.

Tóth András bizottság tagja: örömét fejezi ki, hogy az Egészségház felújítását követően minden önkormányzati intézmény felújításra került. Most már egyéb létesítmények, pl. az Üllés-Bordány közötti kerékpárút felújítására is nagyobb hangsúlyt kellene fekteti.

Nagy Attila Gyula polgármester: a kerékpárút és a belterületi utak kátyúzása égető, de tavasszal nagyon sok munka van.

Ha elkezdődik a temető fejlesztés, a csapadékvízelvezető csatorna beruházás is elindul ezzel egyidőben megcsinálják a kerékpárút javítást is - ez az év második felében várható.

Közmeghallgatáson volt szó a belterületi utak padkázásáról, ezt is csinálni kellene. Mindehhez ember kell, viszont nagyon kevés emberrel, nagyon kevés közfoglalkoztatottal indították az évet.

Tóth András bizottság tagja: látja, hogy milyen sok munka van. Ő egy kicsit „karcsúnak” tartja a Technikai Csoport létszámát ezekre a meglévő feladatokra. Hasonló településeken hasonló munkálatokra jóval nagyobb csapat áll rendelkezésre. Szükség lenne újabb dolgozókra, a közfoglalkoztatottakkal mindent nem lehet elvégeztetni.

Nagy Attila Gyula polgármester: kevés a közmunkás is sajnos, és azoknak is a „szájukba kell rágni” mindent. A munkaerőpiacon a képzettebb közfoglalkoztatottak lehetőséget kaptak a továbblépésre.

Sajnos -a foglalkoztatás esetleges bővítését lehetővé tevő - költségvetési lehetőségeik nem javultak.

Nagy Attila Gyula polgármester: megköszöni a részvételt és a nyílt ülést 14 óra 20 perckor bezárja.

K.m.f.

Dudás János Tóth András

bizottság elnöke bizottság tagja